stanford-oval/wikipedia huggingface dataset:
מכלל - אנציקלופדיה לנוער
המהדורה הראשונה

ההקדמה למהדורה הראשונה של האנציקלופדיה, שיצאה לאור בשנת 1952, הסבירה כי באנציקלופדיות לנוער "נעשית בחירת הערכים וקביעת תוכנם של הערכים בהתאם לצרכיו הרוחניים של הנוער, לדרגת השכלתו ולכושר השגתו". האנציקלופדיה הייתה נאמנה לגישה זו.
רן הכהן, שבחן את מאפייניה של מהדורה זו, עמד על מאפיינים סגנוניים אחדים:
פעמים רבות מתחיל הערך בהגדרה פשטנית וקליטה, כגון "אוסטרליה, ארץ הקנגורו והבומרנג".
נעשה שימוש רב בסופרלטיבים, כגון "יוהאן וולפגנג פון גיתה, אביר השירה הגרמנית ואחד מגאוני ספרות העולם".
דרמטיזציה של התיאור, כגון "להכות את גרמניה וגרורותיה שוק על ירך ולהנחיל להן תבוסה ניצחת".
כתיבה סיפורית, כגון "אין לך אדם אומלל ומסכן כעיוור, כל ימיו עוברים עליו בחשכת צלמוות...".
שימוש בשיפוט ערכי, כגון "אחת הערים היפות והנעימות בישראל היא רמת גן".
בערכי האנציקלופדיה ניתן מקום רב לערכי מדעי הטבע, טכנולוגיה וגאוגרפיה, תוך התפעלות מהישגי האדם, המגיעה לשיא בתיאור: "הטנק, אותו ענק תוקף הפורץ ראשון בקווי החזית של האויב ואינו חת מפני כדורי רובים ומכונות ירייה ...". תחום נוסף הזוכה לסקירה נרחבת הוא הלאום היהודי.
הערות שוליים

↑  ישראל ברטל, המצאת ההמצאה, באתר הארץ, 27 במאי 2008
↑  מכלל, דבר, 12 בדצמבר 1952
↑  מכלל, דבר, 27 במרץ 1953
↑  ספרים חדשים, דבר, 9 באפריל 1954
↑  מכלל, מעריב, 11 בפברואר 1955
↑  מכלל, חרות, 2 בדצמבר 1955
↑  מכלל, דבר, 11 במאי 1956
↑  לראש השנה מגישה ספריית מעריב למנוייה, מעריב, 5 בספטמבר 1956
↑  שני כרכים נוספים למכלל, מעריב, 18 בפברואר 1958
↑  מה יכיל כרך ארץ ישראל הראשון בשני הכרכים החדשים של מכלל?, מעריב, 9 בפברואר 1958
↑  מדף הספרים, דבר, 5 בדצמבר 1958
1 2  האנציקלופדיה מכלל, מעריב, 7 באוקטובר 1960
↑  אנציקלופדיה לנוער מכלל, מעריב, 31 במרץ 1961
↑  הבסטסלר בישראל, דבר, 4 במרץ 1960
↑  מכלל, מעריב, 26 באפריל 1963

מכלל, דבר, 28 ביוני 1963
↑  רשימת ספרים נוספת לבחירתך, מעריב, 11 בנובמבר 1966
↑  הופיעה, דבר, 2 ביוני 1975
Frozen (וידאו קליפ)

| --- | --- |
סצנה מתוך הקליפ "Frozen" בה מביטה מדונה לכיוון המצלמה במבט "מיוסר" ו"מיואש".
סצנה מתוך הקליפ "Frozen" בה מביטה מדונה לכיוון המצלמה במבט "מיוסר" ו"מיואש".
 בימוי:  כריס קנינגהם
 הופק בידי:  נינה הואנג פטריק לאונרד ויליאם אורביט רנדי סקינר ניקולס ד. ורטל
 עריכה:  גארי נייט
 שחקנים ראשיים:  מדונה
 מוזיקה:  מדונה פטריק לאונרד
 צילום:  דריוש חאנג'י
 מדינה:  ארצות הברית
 חברת הפקה:  האחים וורנר • מאבריק
 חברה מפיצה:  האחים וורנר
 הקרנת בכורה:  12 בפברואר 1998 (אירופה)   16 בפברואר 1998 (ארצות הברית)
 משך הקרנה:  5:29
 שפת הסרט:  אנגלית
 סוגה:  קליפ • פנטזיה
את הווידאו קליפ לשיר "Frozen" שיצא לאור על ידי הזמרת-יוצרת האמריקאית מדונה ביים במאי הווידאו קליפים האנגלי כריס קנינגהם. הצילומים שלו נמשכו ארבעה ימים, בין 7 ל-10 בינואר 1998. עבור קנינגהם, הדבר החשוב ביותר בצילומים היה להתרכז בתדמיתה של מדונה. כלומר, איך היא נראית ומוצגת, כמו גם העברת המסר של הקליפ ואיך שהוא נראה, הן מבחינת צבעיו הקרים שנטו לגוון ירוק-כחול והן מבחינת הקונספט המעורפל שלו. הוא ציין שמדונה אפשרה לו לבטא את החזון האמנותי שלו מבלי שהתערבה, והוסיף: "צילומי הקליפ של "Frozen" היו די טובים. היא [מדונה] בהחלט אוהבת לביים ולחלק הוראות, אך [היא] נותנת לבמאים לעשות את העבודה שלהם מבלי להתערב בחזונם האמנותי".
הקליפ מתחיל כשהמצלמה מתעדת קרקע מדברית סדוקה ויבשה, ולאחר מכן מוצגת מדונה כששיערה צבוע בשחור כהה; היא שוכבת על הקרקע, לבושה בשמלה שחורה בסגנון ימי הביניים (שעוצבה בידי ז'אן-פול גוטייה), ידיה מכוסות בקעקועי חינה וסמל האום מוטבע על כפות ידיה. בהמשך, היא מרימה את זרועותיה לשמיים וזועקת לכך שמושא אהבתה יישמע אותה. בשלב מסוים, היא נופלת לאחור, ומוטלת על הקרקע, תוך שהיא הופכת ללהקת עורבים גדולים וכהים; בצילום נוסף, שמלתה הרפויה מתנופפת ברוח, והיא הופכת לכלב שחור (הסוג הספציפי הזה הוא ישות על-טבעית, המזוהה עם השטן, שמקורה בפולקלור האנגלי שזכה להיכר ברחבי אירופה ואמריקה). הצילום האחרון מציג אותה בהבעה "נואשת" ו"מלנכולית".
במהלך טקס פרסי הווידאו קליפים של MTV לשנת 1998, זכה הקליפ של "Frozen" בפרס בקטגוריית, "האפקטים המיוחדים הטובים ביותר בקליפ". במרוצת השנים, הוכתר הקליפ לאחד מהקליפים החשובים ביותר בכל הזמנים ברשימות שפורסמו במגזינים וכתבי עת שונים כדוגמת אנטרטיינמנט ויקלי, בילבורד, רולינג סטון, ו-Parade, באתרים שונים נכתב ש"מדונה מעולם לא נראתה כאן בעבר כפי שהיא נראית בקליפ". בשנת 2014, נכלל ברשימת "הקליפים הטובים ביותר בכל הזמנים שצולמו במדבר" של VH1.
רקע ופיתוח

הקליפ של "Frozen" צולם באגם קודבק; אגם יבש במדבר מוהאבי (קליפורניה), בבימויו של במאי הווידאו קליפים האנגלי כריס קנינגהם. שאר הצוות כלל את ניקולס ד. ורטל שהיה אחראי על סצנות הכלב השחור, דריוש חאנג'י (שעבד עם מדונה ב-"Fever"‏ (1993) ופסקול הסרט "אוויטה") כצלם, גארי נייט כעורך, פיטר סאביץ' כמעצב התסרוקות, ג'ואן גייר כמאפרת, ג'ון פיין בפוסט-פרודקשן וסטיב מרגטרויד, דן ויליאמס, סטיב הייאם ואנתוני ולשם על האפקטים מיוחדים. מדונה החלה להתעניין בשיתוף פעולה עם קנינגהם לאחר שהתרשמה מעבודתו על "Come to Daddy"‏ (1997) של המוזיקאי והדי ג'יי אפקס טווין, והעירה שיש לו "רגישות אפלה מאוד", שמושכת ומעניינת אותה. הוא הצהיר שזו הייתה ההתנסות הראשונה שלו עם אמן "גדול", והסביר שהתנהל משא ומתן אודות התקציב העתיר של הקליפ. עם זאת, הוא הצהיר שהקליפים שלה הם שהובילו אותו להמשיך בקריירה כבמאי; בהקשר זה הוסיף: "יש לי חיבה גדולה כלפי הקליפים של מדונה שיצאו במרוצת השנים, 'הם מבריקים'. אני זוכר שראיתי את זה של "Rain" ‏(1993) כשהייתי קצת יותר צעיר וחשבתי שזה יפה. ממש מפואר".
בריאיון עם קורט לודר ל-MTV הוסבר שבמהלך הצילומים, מדונה תיארה את עצמה כ"יצור מיסטי במדבר וגלגול נשמות שמגיע כתוצאה מצערה של אישה". בנוסף, היא דיברה על אלטר אגו בשם "ורוניקה אלקטרוניקה" ("Veronica Electronica"), מעין גלגול רוחני שסגנונו, לפי תמרה אייכנברג מלוס אנג'לס טיימס, "הותאם לזה של התרבות הגותית וניתן להשוואה לדמות הבדיונית מורטישה אדמס". הקליפ נוצר בהשראת הסרט "הפצוע האנגלי" (1997), בבימויו של אנתוני מינגלה, וכן מיצירותיהם של הרקדנית מרתה גרהם והסופר אדגר אלן פו. מעצב האופנה אוליבייה טייסקנס, עיצב ויצר את שמלת הג'רזי בצבע השחור שלבשה הזמרת, בעזרתה של אריאן פיליפס, שותפתו החדשה באותה העת. בנוסף, הוא השתמש בפאה נכרית באותו הצבע, שעוצבה על ידי מעצב האופנה ז'אן-פול גוטייה, אותה השווה ל"תמנון שחור".
צילום

הצילומים נמשכו ארבעה ימים, בין 7 ל-10 בינואר 1998. עבור קנינגהם, הדבר החשוב ביותר בצילומים היה להתרכז בתדמיתה של מדונה. כלומר, איך היא הייתה נראית ומוצגת, כמו גם העברת המסר של הקליפ ואיך שהוא נראה, הן מבחינת צבעיו הקרים שנטו לגוון ירוק-כחול והן מבחינת הקונספט המעורפל שלו. הוא ציין שמדונה אפשרה לו לבטא את החזון האמנותי שלו מבלי שהתערבה והוסיף: "צילומי הקליפ של "Frozen" היו די טובים. היא [מדונה] בהחלט אוהבת לביים ולחלק הוראות, אך [היא] נותנת לבמאים לעשות את העבודה שלהם מבלי להתערב בחזונם האמנותי". הוא השתמש בטכנולוגיית מורפינג כדי ליצור כמה סצנות מסוימות, כולל צילום שבו מדונה נופלת וכשהיא פוגעת בקרקע, הופכת ללהקת עורבים. מדונה הביעה שברצונה לצלם את הקליפ במדבר, כיוון שזהו מקום עם "כוחות מיסטיים רבים" ו"קסום" להיות בו, בנוסף לכך שהוא מעורר "ייאוש ורוחניות". עם זאת, הרעיון ההתחלתי היה ללכת למקום שבו היה קר מאוד ויש שלג, אז היא חשבה לטוס לאיסלנד, אך בהמשך שינתה את דעתה והצהירה:
חשבתי, "אתה יודע מה, אני הולכת לקפוא. אני ארגיש אומללה, אני אתלונן כל היום, אני אתחרט על שבחרתי במקום כל כך קר. אז אמרתי "בוא נעשה את זה במדבר, הולך להיות חם", ובסוף זה היה הפוך, כי אף על פי שאתה חושב שהם [המדברים] חמים, הם קפואים במובן שאין צמחייה והם שוממים מאוד. חשבתי שזה יעבוד בכל מקרה, אך כשהגענו היה מינוס 20 מעלות. קיפאון מוחלט. הייתי יחפה במשך כל הצילומים ואז התחיל גשם שוטף וכולם חלו. בדיעבד, התברר שזו הייתה חוויה ממש לא נעימה.
במהלך הצילומים התמודד הצוות עם בעיות נוספות, כמו גם עם הקושי של קנינגהם לביים כפי שרצה; בריאיון עם קלפה סאנה לניו יורק טיימס, הוא הסביר: "כל כך התרגשתי שסוף סוף יש לי תקציב עתיר לעשיית קליפ ברמה שכזו, ואז הגעתי למדבר וחווינו מונסון: ירד גשם על הציוד, המצלמות נשברו ובסופו של דבר ביימתי כשהייתי מכוסה בשמיכה, בתקווה שבשלב העריכה, נצליח לפתור את הכול". בנוסף לכך שחלק מהרעיונות שלו לא הצליחו להתממש בגלל הגשם בימים הראשונים, הוא היה מתוסכל מהעבודה הכוללת וזאת, כיוון שהוא רצה שהקליפ יהיה הרבה יותר משוכלל מבחינת האפקטים. בחוברת שצורפה ל-DVD The Work of Director Chris Cunninghman‏ (2003), הוא הסביר שהרעיון המקורי כלל "ערימות עצומות של גופות במדבר", כמו גם הצגה של כמה וריאציות של מדונה, שהופכת ללהקת עורבים ולאחר מכן לכלבים. הוא תיאר אותו כ"קליפ עם ביצועים מרשימים ומשוכללים המציגים את מדונה במלוא תפארתה, כמו גם את התלבושת שלה וכל צורה אליה היא הפכה". יתר על כן, ציין שהאפקטים המיוחדים שבהם נעשה שימוש היו "באיכות ירודה" והעדיף שהצילומים האחרונים יתמקדו בביצוע ה"מיסטי והטמפרמנטלי" של מדונה. כתוצאה מהקשיים שחוו, הוא נשבע שלעולם לא יעבוד יותר עם אמנים גדולים.
בכורה ותקציר

"Frozen" הוצג בבכורה עולמית ב-MTV אירופה ב-12 בפברואר 1998, וארבעה ימים לאחר מכן, ביום הנשיאים, בארצות הברית, בשעה 16:00, עם שידורים חוזרים ב-17:00,‏ 18:00,‏ 19:00 ו-23:00. בקנדה, הערוץ Much קיבל עותק של הקליפ בתוך גוש קרח בשווי 900 ליש"ט, בדומה לקידום שנעשה כאשר הופץ באופן מסחרי; ברגע שהוא חולץ מהקרח, ביל וליצ'קה מהערוץ הכריז שהוא יהיה בין המשודרים ביותר בשבועיים הקרובים. ישנן שתי גרסאות נוספות של השיר: מהדורת דאנס מאת סטריאו MC, ומהדורה הכוללת תמונות נוספות. הקליפ מאופיין בצבעים קרים (ירוק-כחול) והוא מונוכרומטי מתחילתו ועד סופו; הוא מציג את מדונה כדמות גותית "שמיימית" ו"מרהיבה" שתוארה כ"מכשפה-ערפדית" החוקרת את "הצד האפל של האהבה".
מאוחר יותר, הוא נכלל באלבומי הווידאו, The Video Collection 93:99 ‏(1999) ו-Celebration: The Video Collection ‏(2009), כמו גם ב-The Work of Director Chris Cunningham‏ (2003) וסדרת ה-Directors Label של קנינגהם. ביוני 2013 פורסם ביוטיוב קליפ נוסף של "Frozen" שארוך בדקה מזה המקורי שצולם בשנת 1998. עם זאת, הוא לא הועלה לערוץ הרשמי של מדונה. בפברואר 2021, לרגל 23 שנים מיציאתו של "Frozen" הוחלט להפיץ את הקליפ של "Frozen" מחדש בהפרדה גבוהה (HD).
בכורה ותקציר > עלילה

הקליפ מתחיל כשהמצלמה מתעדת קרקע מדברית סדוקה ויבשה, ולאחר מכן מוצגת מדונה כששיערה צבוע בשחור כהה; היא שוכבת על הקרקע, לבושה בשמלה שחורה בסגנון ימי הביניים (שעוצבה בידי ז'אן-פול גוטייה), ידיה מכוסות בקעקועי חינה וסמל האום מוטבע על כפות ידיה. בהמשך, היא מרימה את זרועותיה לשמיים וזועקת לכך שמושא אהבתה יישמע אותה. בשלב מסוים, היא נופלת לאחור, ומוטלת על הקרקע, תוך שהיא הופכת ללהקת עורבים גדולים וכהים; בצילום נוסף, שמלתה הרפויה מתנופפת ברוח, והיא הופכת לכלב שחור (הסוג הספציפי הזה הוא ישות על-טבעית, המזוהה עם השטן, שמקורה בפולקלור האנגלי שזכה להיכר ברחבי אירופה ואמריקה). לאורך הקליפ, השכמייה שלה מתנפחת סביב גופה, תנועותיה איטיות וחושניות. ככל שמדונה מתקדמת לכיוון המצלמה, מופיעות שלוש דמויות בצורתה (כל אחת לובשת את אותה השמלה השחורה), שהולכות וזוחלות באמצע המדבר הצחיח והיבש. בסמוך לכך, השמיים מתכהים ואחת משלוש הדמויות מרחפת באוויר כמו מכשפה בעת שהשמלה שלה מתנופפת בפראות וזאת, בשל הרוחות העזות הפוקדות את האזור באותם הרגעים. לקראת סוף הקליפ, צורתה משתנה לנוזל שחור מבריק המתפשט על פני רצפת המדבר ומתנקז לתוך ידיה של אחת משתי הדמויות שנותרו. בסופו, מוטלת מדונה על רצפת המדבר, כשהיא מביטה למטה בצורה שתוארה כ"מיואשת" ו"מלנכולית".
ביקורת > הערכה ביקורתית

הקליפ של "Frozen" זכה לשבחים ביקורתיים מטעם מבקרי המוזיקה ברחבי העולם. ג'ים גלאונר מ-MTV אמר שהוא מציג צד "מפוכח ומהורהר" של מדונה שחושפת "מיסטיקה בוגרת" והוסיף בהומור שכבר מהסצנה הראשונה, הצופה מבין "שזה לא "Holiday" ‏(1983)". כריסטופר ג'י. פלדמן מ-The Billboard Book of Number Two Singles‏ (2000) תיאר אותו כ"מצמרר", אך "מוזר"; ריקי רוקסבי, שכינתה אותו "בלתי נשכח", החשיבה את סגנונו כ"גותי"; ופרנצ'סקו פלקוני הבחין בהתייחסויות וההשראות שלקחה מדונה מהמיסטיקה והקבלה. לוסי או'בריאן הדגישה את דמות ה"אלה הגותית" של מדונה כאחד מרגעיה "החזקים ביותר" ביותר. אדוארדו ויניואלה, אחד מהעורכים של Bitch She's Madonna: The Queen of Pop in Contemporary Culture‏ (2018), הצהיר שהקליפ עיצב את התרבות הפופולרית של שנות ה-90 של המאה ה-20 ושהמוצר הסופי "שווה את זה". בהמשך, הדגיש שהצלחת הקליפ חיזקה במידה רבה את יכולותיו של קניגהם כבמאי. צוות הכותבים של רולינג סטון דירג אותו במקום ה-17 ברשימת "20 הקליפים המובילים של מדונה", והוסיף שעל אף התסכולים במהלך הצילומים, הוא "יצא מרשים מבחינה ויזואלית". בסקר שנערך בבילבורד ביום הולדתה ה-54 של הזמרת, "Frozen" נבחר לשלישי מבין 10 הקליפים הטובים ביותר שלה; ג'סיקה לטקמן מטעם המגזין הצהירה שהוא "העביר בצורה תכליתית את החרדה העגומה השזורה בשיר". לואי וירטל מ-NewNowNext דירג אותו במקום החמישי ברשימה שלו, וכינה אותו "מוזר וצעקני". מייק ניד מ-Idolator דירג אותו במקום השישי ברשימה דומה, והדגיש ש"מדבר מעולם לא הרגיש קפוא יותר כפי שהוא הרגיש בקליפ".
הוא דורג במקום השמיני ברשימה שחיבר סמואל ר. מוריאן מ-Parade, שציין לשבח את האפקטים המיוחדים בו והצהיר: "מאז יציאת הסרט "שליחות קטלנית 2: יום הדין" (1991) ועד ליציאה של "טיטניק" (1997), אמצע עד סוף שנות ה-90 של המאה ה-20 היו תור זהב לאפקטים מיוחדים. התמונות שנוצרו על ידי המחשב היו חדשניות לגמרי והשתמשו בהן רק כשהיה צורך להציג אפקטים מיוחדים שכאלה. כך קרה עם האפקטים ב-"Frozen", שגרמו למדונה לשנות צורה על רצפת המדבר". ב-Director File, הכירו בו כאחד מהבולטים ביותר בקריירה שלה, והדגיש שהוא "שינה" את תדמיתה הציבורית וסימן את תחילתו של עידן חדש של "המדונה הרוחנית". עם זאת, נאמר שם שבעוד שחלק מהאפקטים עצמם היו "מצוינים", חלק אחר שלהם לא היה ברור. תמרה איקנברג מלוס אנג'לס טיימס הצהירה ש"התנועות המוזרות והזורמות שאמורות להיראות רוחניות נראות למעשה כמו ווגינג בהילוך איטי". איגנסיו ד'אמור ומריאנו לופס תהו האם הופעת שלוש הדמויות בצורתה של מדונה, הטרנספורמציות וקעקועי החינה נחוצים. חואן סנגוינו מוואניטי פייר היה ביקורתי יותר, ואמר "מה ש[היא] מצוינת בו, זה לנכס תרבותית את כל מה שהיא רואה כשהיא בחופשה. קבלה, אזוטריות, קעקועי חינה ובקיצור, מה שהאמריקאים מגדרים כ"תרבויות מזרחיות" כאילו יש ארץ שנקראת מזרח". לכבוד 20 שנים ליציאתו של Ray of Light סקרו אותו בישראל היום וכינו את הקליפ של "Frozen" כ"קודר" ו"מרגש".
ביקורת > רשימות כל הזמנים וסוף שנה

הקליפ של "Frozen" נכלל במספר רשימות סוף שנה של השירים הטובים ביותר שפורסמו במרוצת השנים.
| ארגון | רשימה | מיקום | מקור |
| --- | --- | --- | --- |
| רולינג סטון | 20 הקליפים המובילים של מדונה | 17 |  |
| בילבורד | 10 הקליפים הטובים ביותר של מדונה | 3 |  |
| Idolator | 25 הקליפים הטובים ביותר של מדונה | 6 |  |
| NewNowNext | 55 הקליפים הטובים ביותר של מדונה | 5 |  |
| Parade | 21 הקליפים הגדולים של מדונה בכל הזמנים | 8 |  |
| Slant Magazine | 100 הקליפים הגדולים בכל הזמנים | 39 |  |
| VH1 | הקליפים הטובים ביותר בכל הזמנים שצולמו במדבר | נכלל |  |
ביקורת > פרסים ומועמדויות

"Frozen" הוכתר לקליפ המשודר ביותר בטלוויזיה בשנת 1998 ב-MTV אירופה. במהלך טקס פרסי הווידאו קליפים של MTV לשנת 1998 זכה בפרס בקטגוריית, "האפקטים המיוחדים הטובים ביותר בקליפ"; הפרס הוענק למרגטרויד, ויליאמס, ולשם והייאם. באותו הערב, זכתה מדונה בפרס הראשי בקטגוריית "קליפ השנה" עבור, "Ray of Light". בטקס פרסי MVPA לשנת 1999 הוא זכה בקטגוריה הזו גם כן, והועמד בקטגוריות "עיצוב השיער הטוב ביותר" (סאביץ'), "עיצוב האיפור הטוב ביותר" (גייר), "הצילום הטוב ביותר" (קונג'י) ו"הבימוי הטוב ביותר" (קנינגהם).
בטקס פרסי CAD Week שאירע ב-1999, הוא הועמד בקטגוריות "קליפ הדאנס הטוב ביותר", "העריכה הטובה ביותר" (נייט) ו"האפקטים הוויזואליים הטובים ביותר". הוא זכה להכרה כ"קליפ הבין-לאומי של השנה" בטקס פרסי פורין והגיע למקום החמישי באותה הקטגוריה בטקס פרסי גפה. בנוגע לזכיותיו או העמדותיו לפרסים מרובים בקטגוריות "האפקטים הוויזואליים הטובים ביותר", אמר קנינגהם ללונדון טיימס: "אלוהים יודע למה. הקטגוריות [האלה] מטופשות. אם אני לא מרוצה ממשהו והוא זוכה בפרס, זה אומר לי שאחרים לא רואים את הדברים כמוני".
| שנה | ארגון | פרס | תוצאה | מקור |
| --- | --- | --- | --- | --- |
| 1998 | פרסי הווידאו קליפים של MTV | האפקטים המיוחדים הטובים ביותר בקליפ | זכייה |  |
| 1999 | פרסי MVPA | האפקטים הוויזואליים הטובים ביותר | זכייה |  |
| 1999 | פרסי MVPA | עיצוב השיער הטוב ביותר | מועמדות |  |
| 1999 | פרסי MVPA | עיצוב האיפור הטוב ביותר | מועמדות |  |
| 1999 | פרסי MVPA | הצילום הטוב ביותר | מועמדות |  |
| 1999 | פרסי MVPA | הבימוי הטוב ביותר | מועמדות |  |
| 1999 | פרסי CAD Week | קליפ הדאנס הטוב ביותר | מועמדות |  |
| 1999 | פרסי CAD Week | העריכה הטובה ביותר | מועמדות |  |
| 1999 | פרסי CAD Week | האפקטים הוויזואליים הטובים ביותר | מועמדות |  |
| 1999 | פרסי פורין | הקליפ הבין-לאומי של השנה | זכייה |  |
| 1999 | פרסי גפה | הקליפ הבין-לאומי של השנה | מקום 5 |  |
נושאים וניתוח

הסוציולוג מתיאס גרוס טען שיש עניין רב בקליפ וציין שיש בו חלום, המונע לפי הטכניקה של פרספקטיבה מרכזית; הוא הוסיף שמדונה מגלמת תפקיד של מכשפה או ישות לא ידועה. בהמשך, הגיע למסקנה שהצופים מצליחים להבין את חזונה ומצבה הכללי, אך בו-זמנית מקבלים רושם ריאליסטי של אישה מלנכולית השוכנת במדבר. לדברי סגון פוז-הרננדס וג'רמן-איבנס, התצוגות האסתטיות החדשות של מדונה הן בקליפ של "Frozen" והן בקליפ של "Ray of Light" (הסינגל העוקב אליו) עוררו "מיידית" עניין ביקורתי ופופולרי. לדבריהם, זו הייתה האינדיקציה הראשונה ל"דרכה הרוחנית והאמנותית החדשה" וזאת, בנוסף לכך שהתמונות "המסתוריות והמטרידות" הציגו אותה כ"מלאך מוות" הקורא לצופים; עם הדעה הזו הסכימו אלן מץ וקרול בנסון, מחברי הספר, The Madonna Companion: Two Decades of Commentary‏ (1999), שציינו את אזכור סימני המוות והסצנות השונות שצולמו בגוונים קרים (ירוק-כחול).
בהמשך, ציינו הרננדס ואיבנס שסגנונה האזוטרי של מדונה בקליפ מקושר לתרבות העידן החדש, על אף העובדה שהיא מעולם לא אימצה במפורש את הסוגה באף אחד מאלבומיה. בסקירה נוספת, הם ציינו שהיא מציגה צד "אפל" יותר של המיניות, עם הגוונים הכחולים והשחורים והמקצבים המכניים שלה, וגרסו שבעוד שהקליפים הראשונים שלה, "העמידו את הזמרת הלבנה [מדונה] מול קבוצות אתניות אחרות, כמו שחורים, היספנים ואסייאתים", באחרים היא החלה בהדרגה "לחקות" נשים ממדינות לא מערביות כמו ב-"Frozen", שם היא נותנת חיים ל"אלוהי ההינדים". דריל איסלי ואדי פיגל שכתבו יחד את הספר, Madonna: Blond Ambition‏ (2012), הגיעו למסקנה שבין "Frozen" ל-"Ray of Light" יש דואליות שייצגה את שני הצדדים באישיותה, והשוו זאת ליין-יאנג.
הנרי קייזור ותורסטן וובנה מחברי הספר, Rewind, Play, Fast Forward: The Past, Present and Future of the Music Video ‏(2010), טענו שפיסות הבד הגדולות הנאספות סביב מדונה "מציגות איכות ברורה עוד יותר של תנועה עצמאית", אשר נעה בין "מצב יציב ונוזל". לפי המחברת והעיתונאית לוסי או'בריאן, ניתן לחלק את עבודתה של מדונה לשלושה שלבים: "עלמה", "אמא" ו"מכשפה", שהאחרון הוא "החבוי ביותר [ו]הקשה ביותר להבנה". בהמשך, ציינה שהיא חקרה בקצרה את ארכיטיפ המכשפה ב-"Frozen", שם היא עפה בשמים כ"מכשפת רפאים".
קרול קלרק מחברת הספר, Madonna Style ‏(2012), סברה שבסך הכול, כל הקליפים מ-Ray of Light לא היו "מאירים באופן עקבי". בהמשך, אמרה ש"בשממה המסתורית של "Frozen", מדונה, עם שיערה השחור, בגדיה והאווירה העוצמתית והמטרידה שלה, מחפשת רוחניות על פני חומריות, מעין חושך על פני אור". עם זאת, ציינה שמדונה רמזה על התפתחויות אישיות באמצעות כפות ידיה שקושטו באיורי חינה. בתקשורת המערבית, שייכו את הקליפ לדרום אסיה והוא הפך לטרנד באזורים שונים ברחבי העולם. לורן פורט בסרט, La mujer Madonna: una ambición inquebrantable‏ (2019), סיכמה שעל אף ש"הקליפ לא כלל אביזרי אופנה הודיים, יופייה משך את עיניו של הציבור המקומי, ובהמשך משך גם את תשומת הלב של התקשורת העולמית". במרוצת השנים, הפך הקליפ לחלק מתרבות ארצות הברית ונותח בידי מוזיקולוגים שונים.
קרדיטים

הקרדיטים והצוות מותאמים מהאתר הרשמי של IMDb.
| 0 | 1 | 2 |
| --- | --- | --- |
|  נינה הואנג – הפקה  פטריק לאונרד – הפקה, מוזיקה  ויליאם אורביט – הפקה  רנדי סקינר – הפקה  ניקולס ד. ורטל – הפקה  מדונה – מוזיקה  דריוש חאנג'י – צילום  גארי נייט – עריכה  דומיניק ווטקינס – מעצב אמנותי |  קווין רייגן – ארט דיירקשן  אריאן פיליפס – עיצוב תלבושות  אוליבייה טיסקנס – עיצוב תלבושות  ג'ואן גייר – איפור  פיטר סאביץ' – תסרוקות  דייוויד ב. האוסהולטר – עוזר במאי  אלן פטריק – עוזר ארט דיירקשן  מריו טסטינו – צילום עטיפת הסינגל  דירק גרין – אפקטים מיוחדים |  סטיב הייאם – אפקטים מיוחדים  סיימון הולדן – אפקטים מיוחדים  פיטר מרין – אפקטים מיוחדים  וינסנט מונטפוסקו – אפקטים מיוחדים  סטיב מרגטרויד – אפקטים מיוחדים  אנתוני ולשם – אפקטים מיוחדים  דניאל ויליאמס – אפקטים מיוחדים  שון ברוטון – אפקטים חזותיים  קרס הנרי – ניהול |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| אירופה | 12 בפברואר 1998 | MTV | האחים וורנר • מאבריק |  |
| ארצות הברית | 16 בפברואר 1998 | MTV | האחים וורנר • מאבריק |  |
ביאורים

↑  הכוונה היא לנוזל השחור המתנקז לתוך גופה של מדונה. השניים גרסו שיש שינויים במצבי הצבירה בקליפ והם מתבטאים בכמה היבטים שונים.
↑  השמות מסודרים בהתאם לסדר בו הם מוצגים ב-IMDb.
הפיצול בחסידות גור

מימין, האדמו"ר מגור הרב יעקב אריה אלתר, מנהיגה של חסידות גור. משמאל, בן דודו הרב שאול אלתר, מנהיגה של קהילת פני מנחם.
הפיצול בחסידות גור הוא סכסוך קהילתי ומחלוקת פנים־חסידית המתרחשת בחסידות גור. הסכסוך פרץ בשנת 2019 כאשר מאות חסידים בראשות הרב שאול אלתר פרשו מהחסידות המרכזית בראשות הרב יעקב אריה אלתר, מהלך שלווה בהקמת קהילת פני מנחם.
רקע

מאז נוסדה חסידות גור במחצית הראשונה של המאה ה-19 על ידי האדמו"ר הראשון בשושלת, רבי יצחק מאיר אלתר, ועד לאירוע הפיצול, התאפיינה חסידות גור בהמשכיות תחת אדמו"ר אחד, ללא פיצולים והקמת חצרות חדשות כפי שנפוץ בקהילות חסידיות רבות.
הרב אברהם מרדכי אלתר, נינו של מייסד החסידות רבי יצחק מאיר אלתר, כיהן כאדמו"ר מגור בשנים תרס"ה-תש"ח 1905–1948. לאחר פטירתו בחג השבועות ה'תש"ח מילא בנו, הרב ישראל אלתר, את מקומו בהנהגת החסידות. לאחר פטירתו ללא צאצאים בשנת תשל"ז 1977, ירש את מקומו אחיו, הרב שמחה בונים אלתר שכיהן בתפקיד עד לפטירתו בשנת תשנ"ב-1992.
עם פטירתו של רבי שמחה בונים, היו שני מועמדים מתאימים לרשת את כסאו. אחיו הצעיר, רבי פינחס מנחם אלתר שהיה באותה עת ראש ישיבת שפת אמת ויו"ר אגודת ישראל, ואחיינו הרב יעקב אריה אלתר בנו של רבי שמחה בונים. יש הטוענים כי רבי שמחה בונים מינה בצוואתו את בנו הרב יעקב אריה אלתר לכהן אחריו כאדמו"ר, לבסוף, רבי פינחס מנחם קיבל את ההנהגה ורשם מיד בכתב ידו שהוא מתחייב לכך, שרבי יעקב אריה ימלא את מקומו לאחר פטירתו, וכן שבשנות הנהגתו יקפיד שכבודם ומעמדם של נכדי רבי שמחה בונים יהיה כבימי חייו ולא פחות מכבודם ומעמדם של הבנים שלו. בנו של רבי פינחס מנחם, הרב שאול אלתר, מילא את מקומו בראשות ישיבת שפת אמת.
רבי פינחס מנחם נפטר בט"ז אדר ה'תשנ"ו-7 במרץ 1996, ורבי יעקב אריה הוכתר לאדמו"ר, תפקיד אותו הוא ממלא מאז ועד היום.
רקע לפיצול

במהלך שנותיו בתפקיד, הוביל האדמו"ר שינויים בחסידות[דרושה הבהרה], שבעיני חלק מהחסידים נתפסו כמרחיקי לכת[דרוש מקור]. ב-2003 הוא שינה את שיטת הלימוד הישיבתית מעיון סטנדרטי לבקיאות בלבד, לדעתו סגנון הלימוד העיוני שהיה נהוג בישיבות גוראיות לא תרם מספיק לקידום עולמם הרוחני של החסידים, היות שהלימוד בעיון הדורש העמקה בדבריהם של פרשני התלמוד הוא איטי ומאפשר ללמוד מספר מצומצם בלבד של דפי תלמוד, לכן דרש לעבור לשיטת לימוד בבקיאות ואגב כך ילמדו מספר גדול יותר של דפי תלמוד, אך חלק מהחסידים שהתפרסמו בשל האידיאל הלמדני קיבלו מהלך זה במורת רוח והוא נתפס כדיכוי האליטות הלמדניות בגור, ובראשן בן דודו, רבי שאול אלתר[דרוש מקור]. ב-2016 סגר האדמו"ר את רוב הישיבות הגדולות בגור[דרוש מקור], ובהן ישיבת שפת אמת.
במקביל, סבל רבי שאול מהצקות, מים הותזו עליו באחד מהמקרים ומספר ממקורביו הורחקו מהחסידות. ודמויות רבניות בכירות, כמו הרב מנחם מנדל שפרן והרב בצלאל וקסלשטיין, פרשו או הופרשו מהחסידות.
בעקבות כל זאת, התגבשה במהלך השנים סביב רבי שאול קבוצה של נאמנים שראו בו סמכות רוחנית חליפית. רבי שאול נהג לערוך מפגשים חסידיים בלילות שבת בהיכל ישיבת שפת אמת, והתפלל במניין עצמאי שהתקיים תחילה בביתו, אך באמצע 2019 עבר המניין לבית כנסת סמוך. דבר זה היה לצנינים בעיני ראשי חסידות גור, והחסידים שהשתתפו סומנו וכונו 'שמאלנים'.
הפיצול

בשנת 2019 התגלע סכסוך בין חלק מעסקני חסידות גור לבין דוד ברלינר חסיד גור תושב ארצות הברית ומנהל הקעמפ של החסידות בארצות הברית. ברלינר עתר לבית המשפט בנושא, ובתגובה הוא הוחרם על ידי חלק מרבני החסידות בטענה שביזה את האדמו"ר ומסרב לציית להוראותיו. ביולי אותה שנה, רבי שאול אלתר גיבה את ברלינר במכתב פומבי שפרסם, תמך בגרסתו כי מדובר על סכסוך נדל"ני ושקיבל היתר הלכתי לתבוע בבית משפט, ומחה נגד האלימות שהופעלה כלפיו, ברמזו כי היא מנוגדת אף לדרכו של האדמו"ר המכהן. למחאתו של רבי שאול אלתר, הצטרף גם הרב מנחם מנדל שפרן. המכתב נתפס בקרב אנשי הזרם המרכזי בחסידות כחתירה נגד סמכותו של האדמו"ר והדבר הוביל להחרפת המתיחות. זמן קצר לאחר מכן התקיימה חתונתו של נכד האדמו"ר והרב אלתר לא הוזמן אליה, מה שסימן את הכוונה לדחוק אותו לעזוב את החצר.
בסוכות תש"ף (אוקטובר 2019), לאחר ניסיון פיוס שכשל בינו ובין חסידות גור, ולאחר שנודע כי אנשי רבי שאול שכרו מבנה גדול כדי לקיים בו את תפילות חג שמחת תורה, הוכרז בבתי הכנסת של חסידות גור כי מי שישתתף בתפילות החג בבית הכנסת של הרב אלתר מנתק את עצמו מכל מוסדות החסידות. במהלך החג השתתפו מאות מחסידי גור בתפילות ובהקפות הנפרדות.
מיד לאחר הפרישה, ולאור החרם מצד חסידות גור, הוקמו תלמוד תורה, ישיבה קטנה וישיבה גדולה, ובתי כנסת בירושלים, בני ברק ואשדוד.
עיתון המודיע, המזוהה עם חסידות גור, מחרים את קהילת פני מנחם ואינו מפרסם מודעות או תמונות הקשורות לקהילה.